钦定古今图书集成/明伦汇编/氏族典/第580卷 > 耶律信先
## 钦定古今图书集成/明伦汇编/氏族典/第580卷 > 耶律信先

按《辽史耶律义先传》：义先弟信先，兴宗以其父瑰引
为刺血友。幼养于宫，善骑射。重熙十四年，为左护卫
太保，同知殿前点检司事。十八年，兼右祗候郎君班
详稳。上问所欲，信先曰：“‘先臣瑰引与陛下分如同气，
然不及王封，傥使蒙恩地下，臣愿毕矣’。上曰：‘此朕遗
忘之过’。”追封燕王。清宁初，为南面林牙，卒。

===耶律韩八===按《辽史耶律韩八传》：“韩八，字嘲隐，倜傥有大志，北院
详稳古之五世孙。太平中游京师，帝微服出猎，见之，
知有长才。会疑狱久不决，帝召韩八驰驿审录，韩八
量情处理，人无冤者。上嘉之。景福元年为左夷离毕，
徙北面林牙，眷遇优异。重熙六年，改北院大王，政务
宽仁，复为左夷离毕。十二年，再为北院大王，愈竭忠”
谨知无不言便益为多。卒年五十五。《韩八》平居不屑
细务，喜愠不形。尝失所乘马，家僮以同色者代之数
月不觉。